Talous- ja sosiaalikomitean lausunto aiheesta "Ehdotus Euroopan parlamentin ja neuvoston direktiiviksi pyörillä varustettujen maatalous- ja metsätraktoreiden suurimmasta rakenteellisesta nopeudesta annettujen neuvoston direktiivien 74/150/ETY, 74/151/ETY, 74/152/ETY, 74/346/ETY, 74/347/ETY, 75/321/ETY, 75/322/ETY, 76/432/ETY, 76/763/ETY, 77/311/ETY, 77/537/ETY, 78/764/ETY, 78/933/ETY, 79/532/ETY, 79/533/ETY, 80/720/ETY, 86/297/ETY, 86/415/ETY ja 89/173/ETY muuttamisesta"



Virallinen lehti nro C 056 , 24/02/1997 s. 0074



Talous- ja sosiaalikomitean lausunto aiheesta "Ehdotus Euroopan parlamentin ja neuvoston direktiiviksi pyörillä varustettujen maatalous- ja metsätraktoreiden suurimmasta rakenteellisesta nopeudesta annettujen neuvoston direktiivien 74/150/ETY, 74/151/ETY, 74/152/ETY, 74/346/ETY, 74/347/ETY, 75/321/ETY, 75/322/ETY, 76/432/ETY, 76/763/ETY, 77/311/ETY, 77/537/ETY, 78/764/ETY, 78/933/ETY, 79/532/ETY, 79/533/ETY, 80/720/ETY, 86/297/ETY, 86/415/ETY ja 89/173/ETY muuttamisesta" () (97/C 56/14) Neuvosto päätti 14. kesäkuuta 1996 perustamissopimuksen 100 a artiklan mukaisesti pyytää talous- ja sosiaalikomitean lausunnon edellä mainitusta ehdotuksesta. Asian valmistelusta vastannut teollisuus-, kauppa-, käsiteollisuus- ja palvelujaosto antoi lausuntonsa 2. lokakuuta 1996. Esittelijänä oli Edoardo Bagliano. Talous- ja sosiaalikomitea hyväksyi 31. lokakuuta 1996 pitämässään 339. täysistunnossa seuraavan lausunnon. Äänestyksessä annettiin 67 ääntä puolesta, 3 vastaan, ja 5 pidättyi äänestämästä. 1. Johdanto 1.1. Direktiiviehdotuksella pyritään muuttamaan puitedirektiiviä 74/150/ETY sekä lukuisia erillisdirektiivejä, jotka koskevat jäsenvaltioiden niiden lakien lähentämistä, jotka käsittelevät pyörillä varustettujen maatalous- ja metsätraktoreiden tyyppihyväksyntää kyseisten traktoreiden suurimman nopeuden osalta. 1.2. Tarkoituksena on luoda yhteinen tyyppihyväksyntäjärjestelmä, jolloin jäsenvaltioiden on sallittava vapaa liikkuminen kyseisille traktoreille. 1.3. Tällä hetkellä yhteisön vielä vapaaehtoinen tyyppihyväksyntä koskee traktoreita, joiden suurin nopeus on 30 km/h. Koska kuitenkin yhä useammat maatalous- ja metsätraktorit suunnitellaan ja rakennetaan tätä suuremmalle nopeudelle, yhteisen tyyppihyväksyntäjärjestelmän sovellusalue on jatkuvasti kaventunut. 1.4. Direktiivin muutos korvataan ilmaisu "30 km/h" ilmaisulla "40 km/h" (komissio ehdotti uutta nopeusrajaa neuvoteltuaan teollisuuden ja jäsenvaltioiden asiantuntijoiden kanssa) on siis tarpeellinen, jotta saadaan aikaan yhteisön tyyppihyväksyntä. 2. Huomioita 2.1. Komissio ottaa tällä muutosehdotuksella huomioon nykytilanteen. Yhteisön asianomainen lainsäädäntö kattaa nimittäin vain 15 % kyseessä olevista traktoreista. 2.2. Vain kolmessa maassa (Belgiassa, Ranskassa ja Sveitsissä) kielletään selvästi traktoreiden yli 30 km/h nopeudet, vaikka käyttäjät toteavatkin, että traktoreita voidaan toimituksen jälkeen muuttaa eräin toimenpitein sellaisiksi, että niiden nopeus on 40 km/h. Yhdistyneessä kuningaskunnassa, jossa traktoreiden virallinen nopeusraja on 30 km/h, kaikki myydyt traktorit pystyvät kulkemaan 40 km/h: nopeusrajoituksen noudattaminen on siis annettu käyttäjän harkintaan. Saksan liittotasavallassa traktoreiden nopeus on jo yli 40 km/h. Kuluttajien pyynnöstä traktoreiden valmistajat suunnittelevat kuitenkin jo eri käyttöön tarkoitettuja traktoreita, ja varustavat ne yli 30 km/h nopeutta kestävillä akseleilla. 2.2.1. Käyttäjän näkökulmasta traktorin nopeus on yhä tärkeämpi traktorilta vaadittava ominaisuus. Traktorin kokonaiskäytöstä 40 prosenttia on nykyään siirtoa ja kuljetusta. On ennustettavissa, että tämä prosenttiosuus kasvaa sekä maatalouden että maatalousyritysten rakennemuutoksen johdosta. Maatilojen keskikoko kasvaa, jolloin niiden yksittäiset osat (pellot) eivät ole aina lähellä toisiaan. Tällöin traktorin nopeus voi nostaa kannattavuutta. Ajanmukaisten maatilojen tarpeet vaativat sekä kaluston että tuotteiden nopeaa siirtoa maatilalla. Traktorilla ei nimittäin kuljeteta vain maanviljelyskalustoa vaan myös maataloustuotteita, ja joillakin viljelmillä (esim. juurikasviljelmillä) kuljetus on hyvin tärkeää. 2.3. Nykyinen tilanne on hyvin vaihteleva, ja valmistajien on pakko tuottaa eri tavoin varustettuja traktoreita EU:n eri markkina-alueille. Sijoituskuluista 30 prosenttia on johdettavissa juuri jäsenvaltioiden erilaisiin tyyppihyväksyntäperusteisiin. Yhdenmukaistaminen, joka ilmentäisi paremmin nykytilannetta, on siis välttämätöntä, sillä se on yhteisön tehokkaan tyyppihyväksyntäjärjestelmän edellytys. Sen myötä valmistajien ei enää tarvitse suunnitella kalliita "erityistraktoreita" kohdemaan mukaan. 2.3.1. Traktoreiden nopeuteen liittyy myös turvallisuus. Turvallisuus on lisäksi sidoksissa jarrulaitteiden tehokkuuteen ja soveltuvuuteen. Nopeusrajoitusta nostettaessa on luonnollisesti muutettava teknisiä määräyksiä. Tämän vuoksi komitea kehottaa komissiota hyväksymään viipymättä tekniseen kehitykseen sovittamista koskevan direktiivin. 2.4. Komitea toteaa toisaalta traktoreiden ominaisuuksien ja käsiteltävyyden jatkuvasti parantuneen ja kehottaa komissiota ottamaan tämän huomioon puitedirektiiviä seuraavan kerran muutettaessa, jolloin sen piiriin on ilman muuta luettava myös traktorit, joiden suurin nopeus on yli 40 km/h. Tällöin on luonnollisesti saatettava voimaan vastaavat turva- ja ympäristönsuojelustandardit. Traktoreiden suurimmasta sallitusta nopeudesta säädettäessä on otettava huomioon, että usein traktoreita ohjaavat nuoret (16-vuotiaista alkaen), jotka eivät ole saaneet kunnollista ajo-opetusta. Komitea toivoo, että jäsenvaltiot hyväksyvät näille ajoneuvoille soveltuvia toimia etenkin kuljettajien koulutuksen osalta. 2.5. Maataloustraktoreiden rakenneominaisuuksia koskevan eurooppalaisen lainsäädännön koonnoksen osalta komitea on sitä mieltä, että kehitystä on jatkettava tähän suuntaan, jotta luodaan yksityiskohtainen, avoin ja helppokäyttöinen puitelainsäädäntö. 3. Päätelmät 3.1. Komitea kannattaa maatalous- ja metsätraktoreiden nopeusrajoitusta koskevaa direktiivin muutosehdotusta, mutta kehottaa komissiota ottamaan huomioon kohdan 2.4 havainnot. 3.2. Komitea kehottaa myös vahvistamaan standardit nykyistä suuremman avoimuuden aikaansaamiseksi. Bryssel, 31. lokakuuta 1996. Talous- ja sosiaalikomitean puheenjohtaja Tom JENKINS () EYVL N:o C 186, 26.6.1996, s. 11